Aquest document dona informació sobre els aspectes més destacables de la convocatòria de programes concertats 2017.
Es tracta d'una guia ràpida de consulta que no substitueix la lectura de les bases ni la de la convocatòria.
En cas de contradicció prevalen sempre les bases i la corresponent convocatòria.
IMPORTANT: Si presenteu la sol·licitud electrònica de subvenció el darrer dia del termini i observeu incidències tècniques en el portal de Tràmits de la Generalitat ( tramits.gencat.cat ) i /o no sabeu com realitzar l'enviament dels fitxers de sol·licitud, us aconsellem que feu la tramitació presencial en registres de la Generalitat o concertats o en oficines de Correus (per correu administratiu).
Què puc fer si tinc dubtes quan ompli la sol·licitud?
En primer terme utilitzeu aquesta guia i, si no trobeu resposta al vostre dubte, envieu un correu a [EMAIL].
La vostra consulta s'intentarà respondre en un termini màxim de 48 hores.
Les consultes s'atendran fins a les 14:00 hores del darrer dia de termini de presentació d'avantprogrames.
Quin és el termini per a presentar les sol·licituds?
És el mateix termini per a les dues línies de subvenció?
El termini per a presentar els avantprogrames comença el dia 15 de juny de 2017 i finalitza el dia 5 de juliol de 2017, tots dos inclosos.
El termini és el mateix per a les dues línies de subvenció.
Quants formularis hi ha per la Línia 1 i la Línia 2 de subvenció?
Hi ha un formulari de sol·licitud específic per a cada línia de subvenció, en trobareu un per a la tramitació presencial i un altre per la tramitació electrònica.
Juntament amb la sol·licitud emplenada d'acord amb el formulari normalitzat, les entitats sol·licitants hauran d'adjuntar la documentació següent:
a) Avantprograma narratiu (segons model normalitzat).
b) Matriu de planificació i cronograma (segons model normalitzat).
c) Pressupost complet de l'avantprograma desglossat per partides i per activitats (segons model normalitzat).
d) Si escau, perquè l'avantprograma es presenta amb agrupacions d'entitats, document d'identificació de les entitats agrupades (segons model normalitzat).
Es tracta d'un procediment d'única valoració i només cal presentar una sol·licitud d'avantprograma dins del termini establert en la corresponent convocatòria.
Posteriorment, i per a aquelles entitats proposades com a beneficiàries de les subvencions, s'acceptarà la subvenció mitjançant la presentació de la reformulació del programa que haurà de treballar de manera concertada amb l'ACCD.
La reformulació del programa es treballarà mitjançant un formulari normalitzat, i recollirà la formulació definitiva dels programes subvencionats.
On es poden localitzar els formularis?
Els formularis normalitzats de sol·licitud es pot obtenir a Tràmits Gencat, accessible des de la Seu electrònica i al web de l'ACCD cooperaciocatalana.gencat.cat.
Els formularis de sol·licitud els trobareu al tràmit corresponent, tot anant a l'apartat Què necessiteu fer? / Sol·licitar la subvenció/Fase 1.
En aquesta fase trobareu el formulari de sol·licitud depenent si voleu fer el tràmit electrònic o presencial.
Els models normalitzats de la documentació adjunta al formulari de sol·licitud els trobareu anant a Documentació relacionada.
Com s'han de presentar les sol·licituds?
a) Preferentment pels mitjans telemàtics a través del portal Tràmits Gencat.
b) Presencialment en registres de la Generalitat o concertats amb la Generalitat.
c) Per correu administratiu a les oficines de Correus.
d) En qualsevol dels llocs que preveu l'article 16.4 de la Llei 39/2015, d'1 d'octubre, del procediment administratiu comú de les administracions públiques.
On es poden presentar les sol·licituds?
Si es presenten per mitjans telemàtics cal anar al portal de Tràmits Gencat, accessible des de la Seu electrònica de la Generalitat de Catalunya.
També es poden presentar també de manera presencial en el registre del Departament d'Afers i Relacions Institucionals i Exteriors i Transparència (Via Laietana, 14, planta baixa, 08003 Barcelona) o en qualsevol dels registres de la de la Generalitat o concertat amb la Generalitat.
Trobareu la informació sobre els registres propis o els concertats amb la Generalitat al següent lloc web: http://sac.gencat.cat/sacgencat/AppJava/registre.jsp.
L'adreça web http://sac.gencat.cat/sacgencat/AppJava/registre.jsp recull tots els registres de la Generalitat o concertat amb la Generalitat.
Es pot enviar la sol·licitud per correu postal?
Tanmateix us heu d'assegurar que la sol·licitud s'enregistri d'entrada en un registre de la Generalitat o concertat amb la Generalitat i dins de termini.
La utilització del correu certificat no és un mitjà que doni fe del contingut de l'enviament, per la qual cosa caldrà que la sol·licitud s'enregistri i dins de termini.
A tal efecte, es recomana que s'utilitzi el correu administratiu, en què la sol·licitud es presenta a les oficines de correus, en un sobre obert, per tal que el contingut sigui datat i segellat pel personal funcionari de correus abans de ser certificada.
Cal que la sol·licitud estigui signada pel/per la president/a de l'entitat?
La sol·licitud ha d'estar signada per la persona que estigui habilitada jurídicament per a aquest acte, ja sigui perquè així s'estableix en els estatuts de l'entitat (habitualment el/la president/a), ja sigui perquè la persona té poders generals o especials per a l'acte de comprometre jurídicament l'entitat per a sol·licitar subvencions.
Quants avantprogrames es poden presentar?
Es pot presentar un màxim d'un avantprograma per a cada línia de subvenció, és a dir, un avantprograma de la línia 1 i un altre avantprograma de la línia 2.
Qui pot accedir a la condició de beneficiari de les subvencions?
Programes concertats que posin en relació les tres línies estratègiques del Pla director de cooperació al desenvolupament 2015-2018: les entitats sol·licitants han de ser ONGD o agrupacions d'ONGD sense personalitat jurídica diferenciada, que compleixin els requisits establerts en la base 4 de l'annex 1 de les bases reguladores.
Programes d'Educació per al Desenvolupament: les entitats sol·licitants han de ser ONGD o universitats públiques i centres de recerca adscrits a universitats públiques o agrupacions de persones jurídiques (ONGD o universitats públiques i centres de recerca) sense personalitat jurídica diferenciada que compleixin els requisits establerts en la base 4 de l'annex 2 de les bases reguladores.
L'enfocament estratègic de gènere i basat en drets humans (EGiBDH) és un requisit en aquesta convocatòria?
No és un requisit en aquestes bases.
No obstant això, l'objecte de les dues línies de subvenció és donar suport a programes impulsats per organitzacions no governamentals de desenvolupament/universitats públiques i centres de recerca adscrits a universitats públiques que integrin transversalment l'enfocament de gènere i basat en drets humans en totes les seves fases.
La transversalització de l'EGiBDH es plasma en els criteris i formularis d'ambdues línies de subvenció.
Quins són els col·lectius protagonistes?
És la població o organisme objecte i subjecte d'una actuació.
Per tant és la població/organisme a qui va adreçada l'actuació i que alhora participa plenament en totes les fases d'aquesta amb un rol actiu i protagonista.
Poden ser titulars de drets, responsabilitats i/o obligacions (un col·lectiu protagonista pot disposar de diferents titularitats), i cal que a l'hora de quantificar-los estiguin desagregats per variables rellevants de desigualtat de gènere i vulneració de drets (interseccionalitats)".
Es pot incloure material o documentació complementària a la sol·licitud?
La documentació o material complementari no serà tingut en compte a l'hora de valorar l'avantprograma i, en cas de ser tramès, no es retornarà.
En què consisteix la figura de la subcontractació?
Amb quin tipus d'entitats es pot subcontractar?
La subcontractació és quan l'ONGD beneficiària encarrega parcialment l'activitat objecte de subvenció a una altra entitat.
Només s'admetran subcontractacions amb altres ONG, ONGD, moviments de dones i feministes, universitats públiques i centres de recerca adscrits a universitats públiques, mitjans de comunicació públics i organitzacions sense ànim de lucre de l'àmbit socioeconòmic d'abast nacional.
També s'admetran moviments socials, ja siguin d'abast nacional o estranger.
El percentatge màxim admès és del 50% del cost total del programa.
La subcontractació s'haurà de formular mitjançant contracte entre les parts, en el qual caldrà identificar les activitats que es realitzaran, la durada i el cost, i caldrà que l'ACCD autoritzi prèviament els termes de referència a què se sotmet la subcontractació,
La diferència entre subcontractació i contractació és que aquesta última es dona quan l'entitat beneficiària requereix d'uns béns, serveis i/o obres que ha d'anar a buscar al mercat, perquè no pot executar per si mateixa, ja que no estan inclosos entre les seves finalitats i/o experteses.
Per exemple, la contractació de la construcció d'una escola o la traducció d'un document.
I, si és el cas, es valora positivament?
S'admeten cofinançaments i es valoren positivament en els criteris de valoració.
Són elegibles les despeses realitzades abans de sol·licitar la subvenció?
Sí, sempre que compleixin els requisits previstos en la base 6 de l'annex 3 de les bases reguladores.
Si l'entitat, en el procés de concertació, preveu demanar a l'ACCD la gestió d'una assistència tècnica amb personal d'algun departament de la Generalitat o altres especialistes (no afecta al personal de l'ACCD) on puc imputar les despeses de desplaçaments?
Aquestes despeses es podran incloure a la partida de dietes, locomoció i trasllats.
Aquí es pot incloure una previsió de les despeses que, per a l'entitat sol·licitant, es puguin derivar de la concertació del programa amb l'ACCD (petició d'una assistència tècnica).
Per a les despeses subvencionables, a partir de quin import cal valorar 3 ofertes econòmiques de 3 proveïdors diferents?
En el cas d'obres, quan l'import de la despesa subvencionable sigui igual o superior a 50.000 euros (IVA exclòs).
En el supòsit de subministraments de béns, quan l'import de la despesa subvencionable sigui igual o superior a 18.000 euros (IVA exclòs).
Pel que fa a les prestacions de serveis, quan l'import de la despesa subvencionable sigui igual o superior a 18.000 euros (IVA exclòs).
Aquestes obligacions s'han de complir encara que l'ACCD subvencioni parcialment o no subvencioni els esmentat béns, obres i serveis, i sempre que aquests formin part del programa que es demana de subvencionar.
Els béns inventariables (Immobilitzat material i immaterial) són elegibles i per tant subvencionables en aquesta convocatòria 2017 fins a un màxim del 15 % de l'import total sol·licitat a l'ACCD.
Vegeu la base 6.2 apartat de l'annex 3 de les bases reguladores.
Es poden inadmetre avantprogrames en aquesta fase?
Els motius són: per presentar la sol·licitud de subvenció fora de termini; pel no compliment de requisits d'entitat o d'avantprograma, per presentar avantprogrames que no siguin objecte de subvenció, per presentar sol·licituds en excés per línia de subvenció, etc. És a dir, sempre que es produeixin requisits no esmenables i/o aquells supòsits que estableixin les bases reguladores.
Cal que s'informi a l'ACCD dels documents referents a la naturalesa de l'entitat que ja estiguin a la seva disposició?
En el formulari de sol·licitud hi ha un apartat en què es demana que ens informeu dels documents de la base 12.7 de l'annex 3 de les bases reguladores que ja tenim disponibles a l'Agència o bé a altres organismes de la Generalitat, sempre que no hagin transcorregut més de cinc anys des de la presentació i no hagin experimentat cap modificació.
Si l'ACCD, per causes alienes a la seva actuació, no pot aconseguir els documents, ha de requerir a l'entitat beneficiària que els aporti en el termini de 10 dies hàbils.
Aquest requeriment es notifica mitjançant Tauler electrònic.
Cal que s'autoritzi a l'ACCD a verificar el DNI?
En el formulari de sol·licitud hi ha un apartat en que podeu autoritzar a l'Agència a consultar les dades d'identitat de la persona representant de la vostra entitat.
En cas que ens autoritzareu a fer aquesta consulta, en les fases posteriors no caldrà que ens presenteu la còpia del document d'identitat de la persona representant de la vostra entitat.
Es pot presentar part de la documentació en suport paper i part en suport electrònic?
La tramitació de la sol·licitud es pot fer part en paper i part en electrònic, tot i que és recomanable fer-ho tot en un mateix suport per tal d'evitar confusió en la recepció dels documents i garantir que la tramesa de la documentació es fa correctament.
Què implica signar les declaracions responsables que apareixen detallades en el formulari?
A efectes legals, signar declaracions responsables permeten el reconeixement o exercici d'un dret o bé l'inici d'una activitat, des del dia de la seva presentació, sense perjudici de les facultats de comprovació, control i inspecció que tenen atribuïdes les administracions públiques.
La inexactitud, falsedat o omissió, de caràcter essencial, de qualsevol dada o informació que s'incorpori a una declaració responsable o la no-presentació davant l'Administració competent de la declaració responsable, la documentació que, si s'escau, sigui requerida per acreditar el compliment del que s'ha declarat, o la comunicació, determina la impossibilitat de continuar amb l'exercici del dret o activitat afectada des del moment en què es tingui constància d'aquests fets, sense perjudici de les responsabilitats penals, civils o administratives que pertoquin.
Cal fer servir els formularis que es troben disponibles a Tràmits Gencat?
En el Portal Tràmits Gencat [URL] es posen a disposició tot el conjunt de documents normalitzats per tal de facilitar-vos la tasca i garantir que es recull tota la informació necessària per la tramitació.
És recomanable fer servir els models de documents que es troben disponibles a Tràmits Gencat [URL] però es poden presentar en d'altres formats sempre que es garanteixi que la informació que conté és exactament la mateixa.
Quan sortirà la Resolució Provisional?
En la mesura que sigui possible es publicarà a inicis del mes de setembre i es notificarà a les entitats mitjançant la publicació al Tauler electrònic de l'Administració de la Generalitat de Catalunya [URL].
Quin contingut tindrà la Resolució provisional?
La Resolució provisional de concessió ha de contenir la llista d'avantprogrames proposats de subvencionar, la llista d'avantprogrames proposats de denegar per no haver assolit la puntuació mínima, i també la llista d'avantprogrames que formen part de la llista de reserva, si n'hi ha, degudament prioritzada en funció de la puntuació obtinguda i sempre que hagin assolit la puntuació mínima exigida.
Quins períodes s'obren a partir de la publicació de la Resolució provisional?
Des de l'endemà de la publicació de la Resolució provisional s'obriran els següents períodes:
1) Les entitats proposades com a beneficiàries de la subvenció iniciaran el procés de concertació amb l'ACCD a fi de recollir la formulació definitiva dels programes subvencionats.
Durant aquesta fase també hauran de presentar la documentació que els sigui requerida (Vegeu la base 12.7 de l'annex 3 de les bases reguladores).
El termini màxim és de quaranta (40) dies hàbils a comptar des de l'endemà de la publicació de la proposta de resolució provisional de concessió de subvencions.
2) Les entitats sol·licitants poden presentar a l'ACCD al·legacions respecte de la puntuació obtinguda en la proposta de resolució provisional de concessió de subvencions, dins del termini de deu (10) dies hàbils a comptar des de la publicació de la proposta de resolució provisional.
Es pot saber el nom dels tècnics/ques de l'ACCD que valoraran les propostes?
Els tècnics/ques que valoren els avantprogrames formen part de la comissió tècnica de la Junta de Valoració, prevista en la base 11.4 de l'annex 3 de les bases reguladores.
La composició nominativa d'aquesta Junta es publicarà al web de l'ACCD.
Els requisits que han de complir les entitats són iguals a les dues línies (L1 i L2) de subvenció?
Per la L1 es regulen en la base 4 de l'annex 1; Per la L2 en la base 4 de l'annex 2 de les bases reguladores.
En el cas de la L1 de programes, hi ha alguna priorització geogràfica/sectorial?
És un requisit o un criteri de valoració?
A la L1 de programes hi ha una doble priorització país i sector que s'estableix com a requisit.
No es poden presentar propostes fora d'aquesta priorització geogràfica/sectorial.
Aquest requisit es preveu a la base 2.1 b) de l'annex 1 de les bases reguladores.
Cal que totes les propostes de la L1 treballin les tres línies estratègiques del Pla director?
No obstant aquestes intervencions han de superar la divisió estanca entre acció humanitària, desenvolupament i Educació per al Desenvolupament i PODEN contemplar, de forma coherent, mesures de reducció de riscos de desastres, protecció, recuperació primerenca o rehabilitació, així com actuacions de sensibilització, educació, recerca, incidència i mobilització social.
Cal que els avantprogrames incideixin en els sectors i objectius previstos a la base 2.1. a) de l'annex 2?
Totes les sol·licituds s'han de poder incloure en alguna de les propostes sector/objectius.
Qualsevol altra priorització provocarà la inadmissió de l'avantprograma.
Com s'acredita el requisit previst a les bases 2.1.a) de l'Annex 2?
S'acredita a través del document de sol·licitud a l'apartat L2 Programes d'educació per al desenvolupament/Sector (segons priorització de bases).
L1 i L2 Les entitats que es presentin a la convocatòria de programes i s'hagin presentat també a la convocatòria de projectes quina xifra màxima poden sol·licitar?
Les entitats que es presentin a projectes i a programes no poden superar la quantitat de 360.000 € de sol·licitud de subvenció anual.
En relació als programes, la quantitat que computa és la que es demana de subvencionar en l'anualitat 2017.
En el cas de programes presentats per ONGD en agrupació, l'import a computar és el que cadascuna gestiona del sol·licitat de subvencionar a l'ACCD.
Cal que en els avantprogrames es treballi com a mínim dues de les quatre dimensions següents: Sensibilització; Educació; Recerca; i Incidència Política i mobilització social?
El requisit es treballar-ne com a mínim dues.
L'incompliment d'aquest requisit provocarà la inadmissió de l'avantprograma i treballar-ne més de dues es valora positivament en els criteris de valoració.
Com es contrasten els requisits d'entitat?
Es contrasten a través de la informació, declaracions responsables incloses en la sol·licitud i en comprovacions d'ofici que realitza l'ACCD.
Les entitats han de tenir un temps mínim d'antiguitat en la inscripció en el registre oficial competent?
Només cal que estiguin legalment constituïdes en el registre oficial competent.
En quin moment s'ha de complir el requisit d'inscripció de les ONGD en el registre d'ONGD gestionat per l'ACCD o per l'AECID?
Han d'estar legalment inscrites en el moment de publicar-se la convocatòria de subvencions al DOGC.
On es pot obtenir informació sobre la tramitació de la inscripció d'una ONGD en el registre d'ONGD gestionat per l'ACCD?
Podeu obtenir informació relativa a la inscripció en el registre d'ONGD al web de l'ACCD.
Com es pot saber si l'entitat està inscrit/a al registre d'ONGD o al Registre de l'AECID?
Per a consultar la inscripció al registre d'ONGD al web de l'ACCD.
Per a la consultar la inscripció al registre de l'AECID.
Quan s'han de complir els requisits que es preveuen en les bases?
S'han de complir en el moment de presentar la sol·licitud de subvenció i han de romandre al llarg de l'execució del programa i mentre no hagin transcorregut els termini de prescripció previstos a l'apartat 4 de l'article 100 del text refós de la Llei de finances públiques de Catalunya.
Com i per quin import és el fons que han d'aportar les entitats sol·licitant i agrupada?
L'entitat beneficiària (incloses les entitats agrupades) ha d'aportar finançament propi al programa d'un mínim del 5% sobre l'import total demanat a l'ACCD, ja sigui de manera dinerària o valoritzada.
Aquesta aportació és un requisit d'entitat que ha de complir tant l'entitat líder com l'agrupades/es individualment.
En cas d'agrupacions d'entitats, pot només una entitat gestionar la totalitat de la subvenció?
Cal que cadascuna de les entitats en agrupació gestioni part de la subvenció i així ha de quedar reflectit en el pressupost de l'avantprograma.
Aquest import, així com la resta d'obligacions entre les parts, han de quedar recollits en el conveni previst en la base 12.7 f) de l'annex 3 de les bases reguladores.
Quines subvencions es poden incloure per complir el requisit de finançament públic mínim de 300.000 € en la suma dels darrers 3 anys procedents de subvencions públiques?
S'han d'incloure les subvencions atorgades per administracions públiques obtingudes durant els anys 2014, 2015 i 2016.
Excepcionalment es permet sumar la xifra de Programes 2010 que l'ACCD va abonar efectivament a les entitats en l'exercici 2014.
L'acreditació es realitza mitjançant un llistat de les actuacions a l'apartat 3.1. del document Avantprograma narratiu.
Com s'acredita el requisit d'un mínim de 3 anys d'experiència de treball, a complir durant de la corresponent convocatòria, en l'àmbit de cooperació al desenvolupament (desenvolupament, Epd i/o Acció Humanitària) en el país i sector on es presenta la sol·licitud de subvenció?
En aquest espai s'han de llistar els projectes/programes portats a terme per l'entitat en el país i sector on es presenta la sol·licitud de subvenció, detallant el títol del projecte/programa, el país, l'àrea geogràfica dins del país, el sector, el pressupost, l'any d'inici i finalització i els col·lectius protagonistes.
Es poden llistar les actuacions de desenvolupament/EpD (relacionades amb el país i sector) i Acció Humanitària.
Com s'acredita el requisit d'un mínim de 3 anys d'experiència, a complir durant l'any de la corresponent convocatòria, en la realització d'activitats de sensibilització i educació per al desenvolupament.
En aquest espai s'han de llistar els projectes/programes portats a terme detallant el títol, la zona, el sector, el pressupost, els col·lectius protagonistes, l'any d'inici i de finalització i l'eix temàtic.
Què es necessita per fer el tràmit electrònic?
Per poder realitzar el tràmit electrònic cal que disposeu de certificat digital d'entitat o de certificat digital de la persona física representant de l'entitat.
Quins certificats digitals s'admeten per fer la tramitació electrònica?
Els certificats digitals que s'admeten per aquests tràmits són els certificats digitals d'entitat o de certificat digital de la persona física representant de l'entitat.
Es poden utilitzar els formularis presencials per a la tramitació electrònica?
No, els formularis de sol·licitud estan adaptats segons si voleu fer la tramitació presencial o electrònica i conté elements específics de cada tipus de tramitació.
Els documents adjunts a la sol·licitud són els mateixos, independentment del tipus de tramitació que vulgueu realitzar.
Com es poden descarregar els formularis electrònics?
Els formularis es troben en format PDF, Word i Excel.
Els formularis en format PDF els podeu descarregar seguint les instruccions que trobareu en aquest enllaç.
Cal fer còpies compulsades dels documents electrònics?
Podeu presentar còpies digitalitzades simples.
Com es notificarà a les entitats?
La proposta de resolució provisional de concessió de subvencions es notifica a les entitats interessades mitjançant la publicació al Tauler electrònic de l'Administració de la Generalitat ( tauler.seu.cat ).
Quin contingut tindrà la Proposta de Resolució provisional?
La proposta de resolució provisional ha de contenir la llista d'avantprogrames proposats per a ser-ne beneficiaris, la llista dels proposats de denegar per no haver assolit la puntuació mínima, i també la llista de programes que formen part de la llista de reserva, si n'hi ha degudament prioritzada en funció de la puntuació obtinguda i sempre que hagin assolit la puntuació mínima exigida.
Quina documentació han de presentar les entitats a les que es proposa de subvencionar un programa?
L1 i L2: Les entitats proposades com a beneficiàries de les subvencions han de presentar la documentació que els sigui requerida a la proposta de resolució provisional d'acord amb les bases 12.7 i 12.9 de l'Annex 3 dins d'un termini màxim de 40 dies hàbils a comptar de l'endemà de la publicació de la proposta de resolució provisional.
La reformulació del programa, es treballarà mitjançant un formulari normalitzat, té per finalitat definir els termes concrets d'execució, seguiment i avaluació del programa a fi de recollir la formulació definitiva dels programes subvencionats.
També es preveuran les característiques tècniques de les actuacions i l'acompanyament que en farà l'ACCD a fi d'optimitzar l'impacte del programa.
Així mateix, es preveurà el contingut mínim de l'avaluació, les comissions de seguiment del programa i les peculiaritats de difusió i comunicació del programa i que una vegada finalitzada la fase de concertació sobre els avantprogrames seleccionats i presentada la documentació addicional a què es refereix l'apartat 7 de les bases reguladores, la proposta de resolució definitiva s'elevarà per a ser aprovada;
L'ACCD es posarà en contacte amb les entitats proposades com a beneficiàries de les subvencions per concretar les reunions per la concertació.
Es poden presentar al·legacions a la proposta de resolució provisional i demanar vista de l'expedient?
Les entitats sol·licitants poden presentar a l'ACCD al·legacions respecte de la puntuació obtinguda en la proposta de resolució provisional de concessió de subvencions, dins del termini de 10 dies hàbils a comptar des de la publicació de la proposta de resolució provisional.
Les al·legacions s'han de tenir en compte en el moment de resoldre, i en la resolució definitiva hi haurà expressió de les presentades i, dins d'aquestes, de les estimades i les desestimades i que es basaran en l'informe emès per la Junta de Valoració.
En el moment de la proposta de resolució provisional, les entitats poden demanar reunió amb l'equip de valoració per contrastar la puntuació de cada criteri?
No, les entitats poden demanar vista expedient.
L'ACCD només concretarà reunions amb les entitats proposades com a beneficiàries de les subvencions per a treballar el programa concertat.
Es poden inadmetre programes en aquesta fase?
Sí, per no presentar la documentació requerida o bé presentar-la fora de termini o incompleta o amb defectes.
Què es pot fer si l'entitat té dubtes en aquesta fase?
Heu d'enviar les vostres consultes a la bústia de dubtes: [EMAIL].
On es poden localitzar els formularis per presentar al·legacions, demanar vista expedient i document d'acceptació?
Els formularis normalitzats de sol·licitud es poden obtenir a Tràmits Gencat ( http://tramits.gencat.cat ), accessible des de la Seu electrònica ( https://seu.gencat.cat ) i al web de l'ACCD http://cooperaciocatalana.gencat.cat/ca.
Com s'han de presentar la documentació requerida?
On es pot presentar la documentació requerida?
Si es presenten per mitjans telemàtics cal anar al Portal Tràmits Gencat ( http://tramits.gencat.cat ), accessible des de la Seu electrònica de la Generalitat de Catalunya ( https://seu.gencat.cat ).
També es poden presentar de manera presencial en el registre del Departament d'Afers i Relacions Institucionals i Exteriors i Transparència (Via Laietana, 14, planta baixa, 08003 Barcelona) o en qualsevol dels registres de la de la Generalitat o concertat amb la Generalitat.
Trobareu la informació sobre els registres propis o els concertats amb la Generalitat a la següent pàgina web http://sac.gencat.cat/sacgencat/AppJava/registre.jsp.
Consulteu http://sac.gencat.cat/sacgencat/AppJava/registre.jsp, que inclou tots els registres de la Generalitat o concertats amb la Generalitat.